आयोग के बाहर 300 मीटर तक निषेधाज्ञा
राजस्थानलोक सेवा आयोग के बाहर 300 मीटर के दायरे में अब अभ्यर्थी धरना प्रदर्शन नहीं कर सकेंगे। जिला प्रशासन ने धारा 144 लगा दी है। आयोग परिक्षेत्र में शांति व्यवस्था कायम रखने के लिए जिला मजिस्ट्रेट डाॅ. आरुषि मलिक ने धारा 144 के द्वारा निषेधाज्ञा लागू की है।
आयोग द्वारा आयोजित की जाने वाली परीक्षाओं के संबंध में अभ्यर्थी आयोग भवन के बाहर धरना प्रदर्शन करके कार्य संचालन में व्यवधान उत्पन्न करने के साथ ही आयोग की गरिमा को भी ठेस पहुंचाने का प्रयास करते हैं। इसलिए आयोग भवन की चारदीवारी से तीन सौ मीटर की परिधि को प्रतिबंधित क्षेत्र घोषित किया है। इसमें पांच या पांच से अधिक व्यक्ति इकट्ठे होकर जमाव, धरना प्रदर्शन, नारेबाजी तथा ध्वनि विस्तारक यंत्रों का प्रयोग प्रतिबंधित रहेगा।
उल्लंघन कर्ता के विरुद्ध भारतीय दंड संहिता की धारा 188 के तहत दंडात्मक कार्रवाई अमल में लाई जाएगी। आयोग सूत्रों के मुताबिक पूर्व में धारा 144 का दायरा आयोग भवन की दीवार से 100 मीटर की परिधि में था। अब यह दायरा और बढ़ा दिया गया है। पूर्व में भी जिला प्रशासन की ओर से समय-समय पर धारा 144 लागू की जाती रही है।
hin_Deva hin_Deva hin_Deva hin_Deva